OpenLLM-France/wikimedia huggingface dataset:
# Espantaperroseko dorrea

Espantaperroseko dorrea, Talaiaren dorrea ere deitua, Badajozeko alkazabaren ondoan dagoen dorre albarrana da, jatorri almohadekoa eta oktogono formako oinplanoduna. 1169an eraikia, 30 metro inguruko altuera du. Sarri, Alpendizaren Dorrearekin nahasten da, Alpendizaren atetik gertu dagoena, Santa Maria Calatravakoaren elizaren hondakinetatik gertu dagoena.
Arte almohadearen dorre albarranar poligonalak eraikitzeko ohitura jarraitzen du. Zentzu honetan, bere eraikuntza, Sevillako Urrearen Dorrearen aurrekoa da.
Dorrearen zatirik gehiena trinkoa da, bere goiko bi solairuak izan ezik, gangatutako eraztun formako bi ganbera direnak. Jatorrian, elkargurutzatutako arkuz apaindutako eraikin karratu bat zuen tontorrean, eta, eraiki eta denbora batera, XVI. mendean, gaur egun ikus daitekeen mudejar estiloko tenplutxoa gehitu zitzaion. Amaitze mudejar honek, joan den mendearen amaieran kendua izen zen kanpai bat izateko funtzioa zuen, gaur egun, kanpai hori, Badajozeko arkeologia museo probintzialean ikus daitekeelarik.
Berriki, zaharberritua izan da.

## Ikus, gainera

* Badajozko taifa

## Kanpo estekak

* Datuak: Q3133360
* Multimedia: Badajoz Alcazaba / Q3133360
# Espaloia Kafe Antzokia

Espaloia Kafe Antzokia Elgetan eta 2004ko ekainean sortutako musika aretoa eta kulturgunea da, Debagoienako eskualde osoan erreferentziazkoa dena.
Bere lan-esparrua Debagoienaz gain Eibar aldera (Debabarrena) eta Elorrio aldera (Bizkaia) zabaltzen da. Kultura programazio iraunkorra duen aretoa da eta musika estilo askotarikoez gain antzerkia da beste jardunbide garrantzitsu bat. Espaloia Kooperatiba enpresak independienteki kudeatzen du Espaloia Kafe Antzokia. Kooperatiba horren gehiengoa euskara eta kultura elkartearena da, Goibeko kultura elkartearena.
"Zenbat Gara" elkarteak Bilbon eta Ondarroan zabaldutakoen ostean zabaldu zen hirugarren kafe antzokia, Espaloia kafe antzokia. Gerora etorri zen Berbarok sustatutako Plateruena Kafe Antzokia edo Donostiako DOKA.

## Ikus, gainera

* Bilboko Kafe Antzokia
* Ondarroako Kafe Antzokia
* Plateruena Kafe Antzokia
* Xaia (Urruña)

## Kanpo estekak

* (Gaztelaniaz) Espaloiaren webgunea
* Datuak: Q12257249
# Espanola (Mexiko Berria)

Espanola Mexiko Berriko hiri bat da. Rio Arriba konderrian kokatua dago. 2010ean 10.224 biztanle zituen, 20,32 kilometro koadrotan banatuta.

## Ikus, gainera

* Rio Arriba konderria

## Kanpo estekak

* Datuak: Q1018839
* Multimedia: Española, New Mexico / Q1018839
# Enchilada

Enchilada Mexikoko eta Erdialdeko Amerikako gastronomiaren platera da, herrialde bakoitzean prestaketa eta osagaiak desberdinak dira, Mexikon arto tortillekin saltsa minen batean biribilkatuta edo tolestuta eta bustita egiten da. Mexikoko plater ezagunenetako bat da eta aniztasun handia dute herrialdeko eskualdeko sukaldaritza ezberdinetan. Estiloaren arabera, enchilada haragiekin batera —oilaskoa, txahala, indioilarra— gaztarekin edo barazki egosiekin bete daiteke; Horrez gain, normalean apaingarri osagarri batzuekin batera lagunduta egon ohi da, orokorrean tipula, letxuga, esnegaina eta/edo gazta fresko txikituta edo xerratan osatuta dagoena.

## Kanpo estekak

* Datuak: Q876096
* Multimedia: Enchiladas / Q876096
# Enchocrates

Enchocrates Oecophoridae familiako tximeleta genero bat da. Bere espezie tipoa Enchocrates glaucopis da.

## Espezieak

| Espeziea | Egoera |
| Enchocrates glaucopis | daturik gabe |
| Enchocrates habroschema | daturik gabe |
| Enchocrates phaedryntis | daturik gabe |
| Enchocrates picrophylla | daturik gabe |
| Enchocrates vasperascens | daturik gabe |
| Enchocrates vesperascens | daturik gabe |

## Kanpo estekak

* Datuak: Q13858553
* Multimedia: Enchocrates / Q13858553
# Eosentomata

Eosontomata Proturaren barruko subordena bat da. Bere barruan 2 familia ezberdintzen dira:
* Eosentomidae Berlese, 1909
* Antelientomidae Yin, 1983

## Erreferentziak

* ↑ Szeptycki, 2007 : Catalogue of the World Protura (jatorrizko testua)
* Datuak: Q3055640
* Espezieak: Eosentomata
# Eosinofilo

Eosinofiloa globulu zuri mota bat da, granulozitoen taldekoa. Odoleko milimetro kubiko batean 800 eosinofilo inguru daude, eta leukozito guztien % 1-4 izan ohi dira. Nukleo polilobulatua dute, eta zitoplasmako pikorrak laranjaz tindatzen dira eosina bezalako koloratzaile azidoekin.
Hezur-muineko zelula ametatik sortzen dira, eta handik odolera igarotzen. Mugikorrak dira eta substantzia kimiotaktikoek erakartzen dituzte infekzio guneetara. Fagozitosia egiteko ahalmena badute ere, exozitosia da beren ekintza-modu nagusia, zitoplasmako pikorren edukia parasitoen aurka isuriz. Horrezaz gain, histaminasa izeneko entzima dute, histamina hidrolizatzen duena; horrenbestez, alergia-prozesuak mugatzen dituzte (alergia-prozesuetan histamina ugari askatzen da, eta horrek eragiten du alergiaren sintomatologia).
Alergia edo parasitosietan eosinofilo kopuru handia izaten da. Infekzioa pasatutakoan, edo kortikosteroideak edo beste immunosupresore batzuk erabilitakoan, kopuru hori murrizten da. Odolean eosinofiloen kopurua handitzeari eosinofilia izena ematen zaio.

## Erreferentziak

* 1 2 Olivares, María José. Odola, linfa-sistema eta immunitate-sistema. Lanbide ekimena, klasikoa.eimakatalogoa.eus (Noiz kontsultatua: 2020-6-18).
* ↑ Altuna, Jon. Immunologia: Zelulak eta organoak. UPV-EHU, studocu.com (Noiz kontsultatua: 2020-6-20).

## Kanpo estekak

* Datuak: Q107238
* Multimedia: Eosinophils / Q107238
# Eosopostega

Eosopostega Opostegidae familiako tximeleta genero bat da. Bere espezie tipoa Eosopostega issikii da.

## Espezieak

| Espeziea | Irudia | Egoera |
| Eosopostega armigera | | daturik gabe |
| Eosopostega issikii | | daturik gabe |

## Kanpo estekak

* Datuak: Q5381919
* Espezieak: Eosopostega
# Eosentomidae

Eosontomidae Proturaren barruko familia bat da. Bere barruan hainbat genero ezberdintzen dira:

## Generoak

* Anisentomon Zhang & Yin, 1977
* Eosentomon Berlese, 1908
* Isoentomon Tuxen, 1975
* Madagascarentomon Nosek, 1978
* Neanisentomon Zhang & Yin, 1984
* Paranisentomon Zhang & Yin, 1984
* Pseudanisentomon Zhang & Yin, 1984
* Styletoentomon Copeland, 1978
* Zhongguohentomon Yin, 1979

## Erreferentziak

* ↑ Szeptycki, 2007 : Catalogue of the World Protura (jatorrizko testua)
* Datuak: Q2352529
* Multimedia: Eosentomidae / Q2352529
* Espezieak: Eosentomidae
# Eosforita

Eosforita fosfato motako minerala da.

## Ezaugarriak

Eosforita fosfato mineralaren formula kimikoa hau da: ${\ce {Mn2+Al(PO4)(OH)2 * H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Eosphorite: Mineral information, data and localities.» www.mindat.org (Noiz kontsultatua: 12-05-2019).
# Eosina eta metileno urdinaren agar

Eosina eta metileno urdinaren agarra (EMB izenekoa, inglesezko sigletan) mikrobiologiako laborategietan erabiltzen den hazkuntza-ingurune solidoa da, bakterio koliformeak antzemateko, batez ere, erabiltzen dena.
Hazkuntza-ingurune hautakorra eta bereizgarria da hau, bakterio Gram positiboen hazkuntza inhibitzen baitu (metileno urdinak funtzio hori betetzen du), eta baita Gram negatibo batzuena ere. EMB-k laktosa ere badu, bakterio koliformeek hartzitzen dutena. Eosinak kolore iluna hartzen du pH azidotzen denean, laktosaren hartziduraren ondorioz. Modu horretan bakterio laktosa-hartzitzaileak eta ez hartzitzaileak bereiz daitezke.
Bakterio koliformeek honako itxura hau hartzen dute eosina eta metileno-urdinean hazi ondoren (37 Cº-etan eta 48 ordutan):
* Escherichia eta Citrobacter: erdigunea iluna duten koloniak, berezko distira berde-metalikoa dutenak
* Enterobacter eta Klebsiella: erdigune iluna eta arrosa koloreko koloniak
Laktosa hartzitzen ez duten enterobakterioak (Salmonella, Shigella...) kolorerik gabeko koloniak sortzen dituzte.
Hazkuntza-ingurune hau Holt-Harrisek eta Teaguek proposatu zuten lehenbizikoz 1916an, eta M. Levinek hobetu 1918an.

## Erreferentziak

* ↑ Madigan M.T., Martinko J.M., Parker J. Brock Mikroorganismoen biologia (2007) E.H.U-ak euskaratua: 858 orr. ISBN: 978-84-9860-026-1
* ↑ Agar eosina azul de metileno Scharlau Microbiology, ficha técnica

## Kanpo estekak

* Datuak: Q1346346
* Multimedia: Eosin methylene blue / Q1346346
# Eosforo

Greziar mitologian, Eosforo (antzinako grezieraz: Ἑωσφόρος) edo Hespero, Eos eta Astreo, Perses, Atlas, Zefalo edo Eoloren seme bat zen, gaueko izarra (gaur egun Artizarra planeta) irudikatzen zuena. Argizagien joan-etorria antolatzen zuen, eta Heliosen zaldiak, Eguzkiaren gurdira lotu edo bertatik askatzen zituen.
Hesperideen, Zeixen eta Dedalionen aita izan zen. Bere anaia Fosforo izan zen.
Bere izena, Bibliaren itzulpen greziarrean agertzen da, San Jeronimok, Luzifer bezala itzuli zuen arren. Bere ama, Aurora, zeru gangatik iragartzen duen ile zuri eta luzeko agure bat bezala irudikatzen da.
Strega erlijioan, Dianarekin, Aradiaren aita da.

## Kanpo estekak

* Datuak: Q59697
* Multimedia: Hesperus / Q59697
# Eosinofilia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Eosinofilia odoleko granulozito eosinofiloen kopurua handitzea da. Hainbat gaixotasunek eragin dezakete, hala nola, alergiek edo eritasun parasitarioek.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2020/6/21 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q505142
* Multimedia: Eosinophilia / Q505142
# Eoscaphites

Eoscaphites ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko goiko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12256913
# Europar Batasunaren Aldizkari Ofiziala

Europar Batasunaren Aldizkari Ofiziala (EBAO) Europar Batasuneko aldizkari ofiziala da, EBko Zuzenbidea argitaratzen duen tresna.

## Erreferentziak

* ↑ «Diario Oficial de la Unión Europea - EUR-Lex» eur-lex.europa.eu (Noiz kontsultatua: 2021-03-13).
* ↑ (Ingelesez) Anonymous. (2016-06-16). «Documentos oficiales» Unión Europea (Noiz kontsultatua: 2021-03-13).

## Kanpo estekak

* Datuak: Q480448
* Multimedia: Official Journal of the European Union / Q480448
# Europako plaza

Europako plaza (katalanez Plaça d'Europa) Hospitalet de Llobregat, Katalunian kokatzen den plaza bat da eta horrez gain, hiriko negozio gune nagusia ere bada. Bere inguruan, Toyō Itō arkitektuaren eraikinak, bulegoak, hotelak eta tren geralekua ditu. Plaza honek, diseinu futurista du, adibidez: Realia BCN Dorrea, Porta Fira Hotela eta Werfen dorrea.

## Kanpo estekak

* Datuak: Q3825753
* Multimedia: Plaça d'Europa (l'Hospitalet de Llobregat) / Q3825753
# Europako zubia (Caillebotte)

Europako zubia (frantsesez: Le Pont de l'Europe), Gustave Caillebotte (1876) margolari frantsesaren mihise gaineko olio-pintura da, 1877an egina. Genevako Petit Palais museoan gordetzen da. Behean eskuinean sinatuta (G. Caillebotte), pintura horren beste bertsio txikiago bat dago, Rennesko Arte Ederren Museoan dagoen zirriborro bat.

## Historia

Caillebottek Paul Durand-Ruelen etxean egin zen Inpresionismoaren Hirugarren Erakusketan aukeztu zuen. 1878an Eugène Lamiri dohaintzan emana zion, eta bere alaba Blanche Lamik enkantean jarri zuen 1956an, eta Oscar Ghezek erosi zuen egungo museoko parte izan aurretik.

## Deskribapena

Obrak Parisko eszena bat irudikatzen du, Paris–Saint-Lazare geltokia (Gare Saint-Lazare) tren geltokiaren gaineko zubi bat, udaberriko goiz batean.
Caillebottek bi ihes-puntu erabiltzen ditu, nagusia kapelan dago, gizonaren buru gainean, eta zubiko lerroek, eraikinek, espaloiek eta txakurraren itzalak bigarren ihes-puntua ematen dute. Ziur aski, Caillebottek argazki bat erabili zuen lan hau egiteko. Horrela egin zuen urte berean Parisko kalea, eguraldi euritsua margotzeko.

## Erreferentziak

* ↑ https://www.myddoa.com/le-pont-de-leurope-by-gustave-caillebotte/#google_vignette
* ↑ http://www.impressionism.org/teachimpress/browse/lesson3.htm#google_vignette

## Kanpo estekak

* Datuak: Q2335560
* Multimedia: Le pont de l'Europe by Gustave Caillebotte / Q2335560
# Europar

Europar(rak) izan daiteke:
# Europar Batasunak terroristatzat dauzkan erakundeak

Europar Batasunak erakunde terroristen bere zerrendan sartutako erakundeak:

## Erreferentziak

* ↑ Europar Batasunak EAE-ANV eta PCTV-EHAK erakunde terroristen zerrenda sartu ditu
* ↑ (Gaztelaniaz) Posición Común 2009/468/PESC del Consejo, de 15 de junio de 2009 , por la que se actualiza la Posición Común 2001/931/PESC sobre la aplicación de medidas específicas de lucha contra el terrorismo y se deroga la Posición Común 2009/67/PESC. EUR-Lex (Noiz kontsultatua: 2011-1-20).

## Ikus, gainera

* Ameriketako Estatu Batuetako Estatu Sailak terroristatzat dauzkan erakundeak

## Kanpo estekak

* Datuak: Q3091953
# Europako musika elektronikoko taldeak herrialdearen arabera

Hau da musika elektronikoaren edozein estilo egiten duten Europako musika talde ospetsuen zerrenda, herrialdez herrialde.

## Alemania

* ATB
* Azzido Da Bass
* Baracuda
* Blank & Jones
* Boosterz Inc
* Cascada
* Cosmic Gate
* DJ Balloon
* Ekowraith
* E-Rotic
* Fragma
* Groove Coverage
* ItaloBrothers
* Jam & Spoon
* Jan Wayne
* Kai Tracid
* Kosmonova
* Kraftwerk
* Lazard
* Paffendorf
* Partystylerz
* Paul van Dyk
* Pulsedriver
* Sash!
* Schiller
* Scooter
* Snap!
* Sven Väth
* Tomcraft
* Warp Brothers
* WestBam

## Austria

* Deep Spirit
* Discotronic

## Belgika

* 2 Unlimited
* Milk Inc.
* Sylver

## Danimarka

* Barcode Brothers

## Erresuma Batua

* Bizarre Inc

## Espainia

* Abel Almena
* DJ Sammy
* XTM

## Estonia

* Bounce Brothers

## Euskal Herria

* Wazen

## Frantzia

* Bob Sinclar
* Daddy DJ
* Daft Punk
* David Guetta
* Dimitri from Paris

## Grezia

* DJ Row

## Herbehereak

* Alice DeeJay
* Armin van Buuren
* Barthezz
* DJ Jean
* Headhunterz
* Gouryella
* Tiësto

## Hungaria

* Cool Lads
* DJ Splash
* Peat Jr & Fernando
* Virus

## Italia

* Alex Gaudino
* Danijay
* DJ Lhasa
* DJ Satomi
* Billy More
* Eiffel 65
* Fargetta
* Gabry Ponte
* Gigi D'Agostino
* Mauro Picotto
* Prezioso & Marvin
* Provenzano Dj

## Katalunia

* Teixi
* Xana

## Norvegia

* Banana Inc
* Deejay Jay
* Russe Tunes
* Stian K

## Polonia

* Base Attack

## Suedia

* Basshunter
* Baze Amigos
* DiscoCrew
* DJ Mangoo
* Kobojsarna
* Laser Inc

## Suitza

* DJ Antoine
* Yello

## Turkia

* DJ Quicksilver

## Kanpo estekak

* Datuak: Q12257431
# Europako zuzendari onenaren Saria

Europako zuzendari onenaren Saria Europako Zinema Akademiak urte horretan zinema zuzendari bozkatuenari ematen duen saria da. Europako Zinemaren Sarien zeremonian ematen dute.
Hona hemen sariaren irabazleak:
| Urtea | Saritua | Herrialdea | Filma |
| 2021 | Jasmila Žbanić | Bosnia-Herzegovina | Quo Vadis, Aida? |
| 2020 | Thomas Vinterberg | Danimarka | Druk |
| 2019 | Yorgos Lanthimos | Grezia | The Favourite |
| 2018 | Paweł Pawlikowski | Polonia | Zimna wojna |
| 2017 | Ruben Östlund | Suedia | The Square |
| 2016 | Maren Ade | Alemania | Toni Erdmann |
| 2015 | Paolo Sorrentino | Italia | Youth |
| 2014 | Paweł Pawlikowski | Polonia | Ida |
| 2013 | Paolo Sorrentino | Italia | La grande bellezza |
| 2012 | Michael Haneke | Austria | Amour |
| 2011 | Susanne Bier | Danimarka | Hævnen |
| 2010 | Roman Polanski | Polonia Frantzia | The Ghost Writer |
| 2009 | Michael Haneke | Austria | Das weiße band |
| 2008 | Matteo Garrone | Italia | Gomorra |
| 2007 | Cristian Mungiu | Errumania | 4 luni, 3 săptămâni şi 2 zile |
| 2006 | Pedro Almodóvar | Espainia | Volver |
| 2005 | Michael Haneke | Austria | Caché |
| 2004 | Alejandro Amenábar | Espainia | Mar adentro |
| 2003 | Lars von Trier | Danimarka | Dogville |
| 2002 | Pedro Almodóvar | Espainia | Hable con ella |
| 2001 | Jean-Pierre Jeunet | Frantzia | Le fabuleux destin d'Amelie Poulain |
| 2000 | | | |
| 1999 | | | |
| 1998 | | | |
| 1997 | | | |
| 1996 | 1991 eta 2000 artean ez zuten eman | 1991 eta 2000 artean ez zuten eman | 1991 eta 2000 artean ez zuten eman |
| 1995 | | | |
| 1994 | | | |
| 1993 | | | |
| 1992 | | | |
| 1991 | | | |
| 1990 | Kenneth Branagh | Erresuma Batua | Henry V |
| 1989 | Géza Bereményi | Hungaria | Eldorádó |
| 1988 | Wim Wenders | Alemania | Der Himmel über Berlin |

## Kanpo estekak

* Datuak: Q1377755
# Euskarabila

Euskarabila Kultur Taldea Basauriko euskara elkartea da, Topagunearen federazioan barruan sarturik.
Haur eta gazteen arloan eta kultura arloan lan egiten du batez ere Euskarabila elkarteak. Herri mailako ekimenez gainera, begirale ikastaroak, Basauriko ipuin erotikoen lehiaketa etab. antolatu ohi ditu. 120 bazkide ditu elkarteak.

## Historia

Elkartea 1996ko otsailaren 3an sortu zen, eta urtebete beranduago jendaurrean aurkeztu zen Ibaiganeko Kultur Etxean. Elkartearen helburuetako bat, euskara Basaurin normaltzea da, elkartea sortzeko arrazoietako bat hori izan zelarik.

## Lehiaketak

1996tik "Ipuin Erotikoen Lehiaketa" antolatzen dute urtero.

## Erreferentziak

* ↑ Lur entziklopedietatik hartua.

## Kanpo estekak

* Euskarabila elkartearen webgunea.
* Topagunea Euskara Elkarteen Federazioa
* Datuak: Q12257622
# Euskarabidea

Euskararen Nafar Institutua (ENAI) edo Euskarabidea euskara sustatzeko Nafarroako Gobernuaren erakunde aholkularia da, 2007ko irailaren 10ean sortua. Erakundearen eginkizun nagusia nafar administrazioari euskarari buruzko aholkuak ematea da. Xabier Azanza izan zen lehenengo zuzendari-gerentea.
Bere lehen ekimenak euskarazko argitalpenak bultzatzea izan zen. 2008ko urtarrilean, adibidez, Araitz-Beteluko ahotsak liburua argitara eman zuen.
2008ko maiatzaren 14an Euskararen Nafar Kontseilua bildu zen lehenengoz, zeina ENAIren parte-hartze organoa baita. Kontseilu horretan ENAIz gain, euskarari lotutako Nafarroako hainbat gizarte eragile parte hartzen du, besteak beste Euskaltzaindiak, Nafarroako Unibertsitate Publikoak, Nafarroako Unibertsitateak, Eusko Ikaskuntzak eta Nafarroako Ikastolen Federazioak.

## Egin zaizkion kritikak

AEKtik Euskarabideari leporatu zaio ez diola euskalgintzari ekarpenik egiten, Nafarroako Gobernuak euskararen arloan darabilen politika kaltegarriaren erantzule ere badela, eta Euskarabideak kudeatzen duen diruaren bi heren bere funtzionamenduko gastuetarako erabiltzen duela (hau da, Euskarabideak kudeatzen duen diruaren heren bat besterik ez doala euskara bultzatzera).

## Ikus gainera

* Etxepare Euskal Institutua
* Euskaltzaindia
* Euskararen Etxea

## Erreferentziak

* ↑ 183/2007 Foru Dekretua: Euskararen Nafar Institutuaren estatutuak.
* ↑ El Instituto Navarro del Vascuence edita “Araitz-Beteluko ahotsak” Nafarroako Gobernua, 2008ko urtarrilaren 29a
* ↑ Bihar, Euskararen Nafar Kontseiluaren lehenengo bilera eginen dute Nafarroako Gobernua, 2008ko maiatzaren 13a.
* ↑ Helio DEL SANTO GOMEZ (AEKko Artezkaritza Kontseiluko kidea): «Euskarabidea, kornerra atera eta errematatu», Berria, 2011-07-08.

## Kanpo estekak

* Euskarabidearen webgunea
* Datuak: Q12257623
# Euskara elkarte

Euskara elkarteak euskalgintzako tokiko erakundeak dira, 1980ko hamarkadatik sortu izan direnak, neurri handi batean Jose Maria Sanchez Carrion Txepetxen ideietan oinarrituta. Txepetxen formulazioan euskararen normalizazioa lortzeko hiru aldagai dira inportanteak: ezagutza, motibazioa eta erabilera. Euskara elkarteek azken bietan eragiten saiatzen dira batik bat.
Elkarte hauen ezaugarri komun batzuk dira: herri edo eskualde mailan aritzea, herritarrek sortuak izatea, nornabako bazkidez osatuta egotea, antolaketa egituratua eta formalizatua izatea. Tokiko euskarazko hedabideen antolakuntzarekin ere egon dira lotuta kasu askotan 1980ko eta 1990eko hamarkadetatik aurrera.
Elkarteen arteko federazio gisa Euskaltzaleen Topagunea sortu zen 1996. urtean.

## Erreferentziak

* ↑ Ibañez Lusarreta, Ainara. (2006). «Karrikiri Iruñeko Euskaldunon Elkartea: Euskara bultzatzeko ekintza berritzaileak» Karrika aldizkaria 100.
* ↑ «Historia» Euskaltzaleen Topagunea (Noiz kontsultatua: 2023-07-11).

## Kanpo estekak

* Datuak: Q120531199
# Eva Duarte Kopa

Eva Duarte Kopa Espainiako Futbol Federakuntzak antolaturiko txapelketa ofiziala izan zen, Liga eta Koparen irabazleen artean jokatzen zena. Beraz Espainiako Superkoparen aitzindaritzat jotzen dute.
Juan Perón argentinar presidenteari eta bere emaztea zen Eva Peróni gorazarre moduan sortu zuten.

## Palmares taldeka

| Taldea | Txapeldun | Txapeldunorde | Urteak (garaile) | Urteak (galtzaile) |
| FC Barcelona | 3 | 2 | 1948, 1952, 1953 | 1949, 1951 |
| Atlético Madrid | 1 | 1 | 1951 | 1950 |
| Valencia CF | 1 | 1 | 1949 | 1947 |
| Athletic Club | 1 | - | 1950 | - |
| Real Madrid | 1 | - | 1947 | - |
| Sevilla FC | - | 1 | - | 1948 |

## Kanpo estekak

* Datuak: Q1130117
# European Union Public Licence

Europar Batasuneko Lizentzia Publikoa, bere akronimo EUPL ingelesarekin ezagunagoa, (European Union Public License), software libreko lizentzia bat da copyleft estilokoa. Europar Batasunean sortu da etorkizunean administrazio publikoetarako aplikazio informatikoak liberatzeko eta zabaltzeko asmoarekin.
Asmoa da etorkizunean Europako hizkuntza ofizial guztietara itzultzea eta Europako lege esparru guztietan baliagarria izatea. Horretarako Europako estatu guztietako hainbat lege xehetasun kontuan hartu beharko.

## EUPL bertsioak

* (Ingelesez) European Union Public Licence v.1.0 2007. urtean ingelesez, frantsesez eta alemanez Europako Batzordeak onartua. Eta hurrengo urtean beste 19 hizkuntzatan Europako Batzordeak onartua.
* (Ingelesez) European Union Public Licence v.1.1 Europako Batzordeak onartua eta aurreko bertsioaren argibideekin erabilitako hizkuntza guztietan.

## Beste lizentzia batzuekiko bateragarritasuna

Software librean ohikoak diren hainbat lizentzi libreekin eta kode irekiekin bateragarritasuna lortzeko asmoarekin sortu zen lizentzia hau.
Bateragarria da GNU GPL eta beste copyleft estiloko lizentziekin.
* General Public License (GPL) v. 2
* Open Software License (OSL) v. 2.1, v. 3.0
* Common Public License v. 1.0
* Eclipse Public License v. 1.0
* Cecill v. 2.0

## Kanpo estekak

* (Ingelesez) European Union Public Licence (EUPL) 22 hizkuntzetan eskuragarri
* Datuak: Q1376919